《酬任察推惠石耳之作》
宋代·罗愿

班嗣不借书，刘棻真好事。惭君辍汉简，畀我充口耳。

胡为有牵联，苍石乃遭刵。平生任公子，百犗供钓饵。

坐令天壤间，厌此江海味。君今效清癯，我更觉软美。

挟书拟从游，梦到沙头市。

作者简介：罗愿 (1136～1184) 字端良，号存斋，徽州歙县呈坎人。汝楫子。荫补承务郎。宋乾道二年(1166)进士 ，历任鄱阳知县、赣州通判、鄂州知事，人称罗鄂州。精博物之学，长于考证。文章精炼醇 雅，有秦汉古文之风。所撰《新安志》10卷，体例完备，章法严密，舍取并合随主旨而定， 尤详物产。提出编纂方志要注重民生，为后世学者重视。著有《尔雅翼》20卷、《鄂州小集 》7卷。